 

**בבית הדין הצבאי המחוזי**

**במחוז שיפוטי ח"א**

**בפני כבוד השופט**: **סא"ל (במיל') רועי פרי**

בעניין: התובע הצבאי (ע"י ב"כ, קמ"ש תהל ברון)

נגד

הנאשם:X/XXX רב"ט ד' ב' (ע"י ב"כ, סגן עדן שאקי)

**הכרעת - דין**

על פי הודאתו מורשע הנאשם בשלוש עבירות של סירוב להיבדק לשם גילוי שימוש בסם מסוכן לפי סעיפים 127 א ביחד עם סעיף 250 א (א) לחש"צ ובפרטים הנוספים.

1. **ניתנה היום, י"ד בטבת תשפ"ד, 24.01.2024, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר - דין**

הנאשם הורשע על פי הודאתו במסגרת הסדר טיעון בעובדות כתב האישום המתוקן בשלוש עבירות של סירוב להיבדק לשם גילוי שימוש בסמים מסוכנים והפרטים הנוספים.

הנאשם בן 21, שירת שירות צבאי מלא וכיום מסייע במאמץ המלחמתי ומשרת במסגרת שירות מילואים.

הנאשם התגייס לצה"ל ביום 06.04.2021 ומשרת כיום במילואים XXX.

הצדדים הציגו בפניי הסדר טיעון הנובע מקושי ראייתי שלאורו תוקן כתב האישום לקולא, נסיבותיו האישיות של הנאשם, שירותו הצבאי החיובי והערכת מפקדיו כפי שהוצגה בפניי, לצד הבעת חרטה וחיסכון בזמן שיפוטי ניכר.

מבלי להקל ראש במעשיו של הנאשם עת סירב בשלוש הזדמנויות למסור דגימת שתן לצורך בדיקה של גילוי שימוש בסמים מסוכנים, לאור טיעוני הצדדים מצאתי ההסדר סביר ועל כן אכבדו.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **עונש מאסר מותנה בן שישים (60) ימים למשך שנתיים (2), שלא יעבור עבירה לפי פקודת הסמים המסוכנים [נוסח חדש], התשל"ג-1973 מסוג פשע.**
2. **עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
3. **קנס בסך אלפיים חמש מאות ( 2,500 ₪). הקנס ישולם על ידי הנאשם בעשרה (10) תשלומים שווים, חודשיים ועוקבים, החל מיום 03.03.2024 ואילך, הנאשם יפנה למזכירות על מנת לבצע את התשלום בכרטיס אשראי.**

**אי תשלום במועד יגרור העמדת מלוא היתרה לפירעון מידי בתוספת ריבית פיגורים כדין.**

1. **הורדה לדרגת טוראי.**
2. **זכות ערעור כחוק.**
3. **ניתן היום, י"ד בטבת תשפ"ד, 24.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_**

**שופט**

**נערך על ידי: ק.ג**

**בתאריך:31.01.2024**

**חתימת המגיה: סגן שיר בן-ארמון**